Translate the text from Welsh to English.



 
Bydd yr Aelodau yn ymwybodol eisoes, yn sgil cyhoeddi adroddiadau arolygu beirniadol gan Estyn ar yr awdurdod ym mis Rhagfyr 2012, fy mod yn bwriadu ymyrryd yn Sir Benfro. Rwy'n gwneud y datganiad hwn er mwyn hysbysu'r Aelodau o'r camau yr wyf am eu cymryd.

Cyn imi wneud hynny, hoffwn atgoffa'r Aelodau o'r materion perthnasol.

Canfuwyd bod gwasanaethau addysg yr awdurdod yn anfoddhaol gan nad yw perfformiad yn yr ysgolion cynradd yn cymharu'n ffafriol â pherfformiad ysgolion tebyg mewn awdurdodau eraill yng Nghymru. Yn ogystal â hynny, er bod presenoldeb wedi gwella, o'u cymharu ag ysgolion tebyg o ran y meincnodau prydau ysgol am ddim, mae gormod o ysgolion cynradd yn yr hanner isaf. Nid yw trefniadau'r awdurdod ar gyfer cefnogi ysgolion a'u herio yn ddigon cadarn ac nid ydynt wedi cael digon o effaith o ran gwella deilliannau. Yn ogystal â hyn, rhy araf hyd yma fu ymateb yr awdurdod i'r cynnydd yn lefel y lleoedd gwag yn y sector uwchradd.

Daeth Estyn i'r casgliad hefyd fod y rhagolygon ar gyfer gwella yn anfoddhaol yn achos Sir Benfro. Y rheswm am hyn yw'r ffaith bod arweinwyr corfforaethol ag uwch aelodau etholedig wedi bod yn rhy araf i gydnabod materion allweddol o ran diogelu ac i newid diwylliant y gwasanaethau addysg, a'u gwella; mae arweiniad ar lefel cyfarwyddiaeth a lefel gwasanaeth yn wan; ac mae aelodau etholedig wedi'i chael hi'n anodd craffu'n ddigonol ar benderfyniadau a dwyn gwasanaethau i gyfrif. At hynny, ni cheir unrhyw gysondeb mewn cynlluniau gweithredol a chynlluniau partneriaeth wrth enwi mesurau a cherrig milltir perthnasol o ran deilliannau er mwyn galluogi swyddogion i olrhain cynnydd, atebolrwydd a pherfformiad yn effeithiol. Nid yw'r trefniadau rheoli perfformiad yn y gyfarwyddiaeth addysg ychwaith yn ddigon cadarn i gynnal gwelliannau a'u hysgogi. Heblaw hynny, nid yw'r trefniadau hunanwerthuso yn ddigon trylwyr ac nid ydynt yn dod o hyd i’r meysydd sydd wir angen eu gwella ymhellach. O ganlyniad, ychydig o gynnydd yn unig a wnaed gan yr Awdurdod wrth fynd i'r afael ag argymhellion arolygiadau a gynhaliwyd yn y gorffennol.

Er gwaetha’r feirniadaeth uchod, enwodd Estyn rai agweddau ar y gwasanaeth addysg a oedd yn gadarnhaol a nododd hefyd fod yr awdurdod wedi penodi aelodau o staff newydd i gefnogi'r gwaith o gyflenwi gwasanaeth.  Canfu Estyn bod arweinwyr corfforaethol  wedi dechrau deall yr heriau sy'n wynebu addysg yn Sir Benfro ac wedi dechrau chwarae mwy o ran i fynd i'r afael â'r heriau hynny yn ddiweddar, a'u bod hefyd wedi cymryd camau priodol i gyflwyno gwelliannau. Darganfu hefyd fod aelodau etholedig allweddol, ar y cyd ag uwch\-swyddogion corfforaethol, eisoes yn dylanwadu ar newid sefydlog yn y diwylliant, a bod hynny yn cyfrannu at ddull agored, realistig a chynhyrchiol o weithio gydag eraill.

Mae'r dystiolaeth yn awgrymu'n gryf bod angen Bwrdd Adfer i oruchwylio'r gwelliannau sydd eu hangen, i fonitro'r cynnydd a wneir ac i gynnig atebolrwydd. Rwyf wedi penderfynu erbyn hyn mai dyma'r cam priodol i'w gymryd.

Rwyf wedi rhoi Cyfarwyddyd i Gyngor Sir Penfro i sicrhau ei gydweithrediad â'r Bwrdd Adfer a darparu pwerau wrth gefn i'r Bwrdd gyhoeddi'r fath gyfarwyddiadau ag yr ystyria sy'n rhesymol i sicrhau cydymffurfiaeth yr awdurdod lleol. Fodd bynnag, bydd yr Awdurdod yn llwyr gyfrifol o hyd am sicrhau bod ei swyddogaethau addysg yn cael eu cyflawni i safon ddigonol o leiaf. Os bydd yn ofynnol i'r Bwrdd gyhoeddi unrhyw gyfarwyddiadau, byddaf yn ystyried hynny yn fethiant difrifol ar ran yr Awdurdod.

Dyma aelodau'r Bwrdd Adfer hwnnw.  

* Yr Athro Ian Roffe \- Cyn\-Gyfarwyddwr y Ganolfan Gwasanaethau Menter, Ewropeaidd ac Ymestyn, Prifysgol Cymru Llanbedr Pont Steffan;
* David Williams – Cyn\-Gyfarwyddwr Gwasanaethau Plant a Phobl Ifanc yng Nghyngor Reading a Chyngor Durham;
* Karen Evans – Prif Swyddog Addysg Sir Ddinbych, sef awdurdod lleol y barnwyd mewn arolygiad gan Estyn fod ei berfformiad yn anfoddhaol ond sydd wedi gwella'n fwy diweddar i fod yn dda;
* Cynrychiolwyr o’r Ganolfan Craffu Cyhoeddus, sef Jessica Crowe a/neu Rebecca David\-Knight, a fydd yn cynnal yr adolygiad o gyfansoddiad a swyddogaethau craffu'r Cyngor.

Cynhaliwyd cyfarfod cyntaf y Bwrdd Adfer ar 17 Gorffennaf 2013 ac, o'r dyddiad hwnnw ymlaen, bydd yn darparu adroddiadau imi o'r cynnydd a wneir.  Wrth i'r Bwrdd Adfer gael ei sefydlu, rwyf wedi rhoi cyfarwyddyd i uwch\-swyddog o fy Adran i fod yn Gadeirydd y Bwrdd. Trefniant dros dro yn unig fydd hwn a byddaf, ymhen amser, yn penodi Cadeirydd o blith aelodau'r Bwrdd Adfer.

Cyhoeddir y datganiad hwn yn ystod y toriad er mwyn i’r aelodau  gael yr wybodaeth ddiweddaraf. Os bydd yr aelodau am imi wneud datganiad pellach neu ateb cwestiynau ar hyn pan fydd y Cynulliad yn dychwelyd, byddaf yn hapus i wneud hynny.







Translation:


 
Members will be aware of the intention to intervene in Pembrokeshire following the critical Estyn inspection reports of the authorities published in December 2012\. I am making this statement to inform Members of the action I am taking. 


  

Before I do that, I think it is worth reminding Members of the issues involved.


  

The authority’s education services were found to be unsatisfactory because performance in primary schools does not compare well to that of similar schools in other authorities across Wales; and although there have been improvements in attendance, too many primary schools are in the lower half in comparison with similar schools on the free\-school\-meal benchmarks.  The authority’s arrangements for supporting and challenging schools are not robust enough and have not had enough impact on improving outcomes and the authority is responding too slowly to the increasing level of surplus places in the secondary sector. 


 


Estyn also judged Pembrokeshire’s prospects for improvement as unsatisfactory.  This is because corporate leaders and senior elected members have been too slow to recognise key issues in safeguarding and to change the culture in, and improve, education services; leadership at directorate and service level is weak; and elected members have found it difficult to scrutinise decisions adequately and hold services to account.  Furthermore, operational and partnership plans do not consistently identify relevant outcome measures and milestones to enable officers to track progress, accountability and performance effectively and performance management arrangements in the education directorate are not robust enough to sustain and drive improvement.  Alongside this self\-evaluation arrangements lack rigour and do not identify accurately areas in need of further improvement and the authority has made limited progress in addressing recommendations from previous inspections.


 


Notwithstanding those criticisms Estyn did identify some aspects of the education service which were positive and alongside that the authority has made a number of new appointments to support its service delivery.  Estyn found that corporate leaders have recently begun to understand and engage more fully with the challenges facing education in Pembrokeshire and have taken appropriate actions to initiate improvement and that key elected members, together with senior corporate officers, are influencing a steady cultural change, which is contributing to a more open, realistic and productive approach to working with others.


 


The evidence, strongly points to the need for a Recovery Board to oversee the improvements needed, monitor the progress made and provide accountability.  I have decided that this is the right course of action to take.


 


I have issued a Direction to Pembrokeshire County Council ensuring their co\-operation with the Recovery Board and providing reserve powers for the Board to issue such instructions as it considers reasonable to ensure the compliance of the local authority. However, the Authority will continue to be solely responsible for ensuring its education functions are performed to at least an adequate standard. I will consider it a serious failure by the Authority if the Recovery Board finds it necessary to issue any instructions.


 


The membership of that Recovery Board is comprised of:  


 


 


* Professor Ian Roffe– former Director of the Centre for Enterprise, European and Extension Services, University of Wales, Lampeter;
* David Williams – former director of Children and Young People’s Services at Reading and Durham Councils;
* Karen Evans – Chief Education Officer Denbighshire Council a local authority previously found to be unsatisfactory during an Estyn inspection but more recently improving to be judged as good; and
* representatives of the Centre for Public Scrutiny namely Jessica Crowe and/or Rebecca David\- Knight who will be undertaking the review of the Council’s constitution and scrutiny functions.


The Recovery Board held its first meeting on 17 July 2013 and will from that point provide me with reports in respect of the progress being made.  While the Recovery Board is being established I have instructed a senior official from within my Department to Chair the Board, on a purely interim basis.  I intend to appoint a Chair in due course from amongst the Recovery Board members.